Toppen Bech
Store norske leksikon,Samfunn,Medier,TV og radio,TV- og radiopersoner
Toppen Bech er en norsk journalist og programleder. Hun har også skrevet flere reisebøker og bøker om stil og god smak.
Bakgrunn Bech ble utdannet ved Journalistakademiet i 1960, med deleksamener i kunstvitenskap og etnologi ved Universitetet i Stockholm fra 1980 til 1982. Hun arbeidet i Aftenposten i årene 1960–1971, var så redaksjonssekretær i Den norske Bokklubben fra 1971 til 1973, før hun var redaktør av Alle Kvinner i årene 1973–1978. TV Toppen Bech ble ansatt i NRK i 1984, programsekretær fra 1987. Hun var fast programleder for Frokost-TV 1986–1991, etter noen gjesteopptredener fra 1984.Hun er kjent for en rekke populære programserier, blant annet Unnskyld at jeg spør, Den blå timen, Toppen på en søndag, Toppen en time, Signaturen, Magiske Kenya, Brød, vin og siesta, Santiago de Compostela og ikke minst Herskapelig, om norske storgårder og herskapshus, som gikk fra 1997 til 2006.I 2007 mottok hun Kongens fortjenstmedalje i gull. Les mer i Store norske leksikon NRK